  Виталий Пронин Мадьяръёс Пасказэс, Европаысь мукет католикъёс сямен ик, православной калыкъёслэсь одӥг арнялы вазьгес пусъё. Соослэн но курегпуз буян сямзы вань. Быдӟынналлэн кыкетӥ нуналаз (вордӥськонэ) пиос нылъёсты вуэн кисьтало-пылато.Туспуктэм басьтэмын mek.oszk.hu вотэсбамысьБыдӟынналлэн кыкетӥ нуналаз (вордӥськонэ) пиос нылъёсты вуэн кисьтало-пылато. Та сям-йылол вашкала вакытъёсысь кылемын но вулэн чылкытатӥсь, чебер карись, улӟытӥсь кужыменыз герӟаськемын. Азьло дауръёсы мадьяр пиос егит нылъёсты, гудӟем доры кыскыса, ведраысь вуэн кисьтало вал. Со пумысен тодэ лыктэ удмуртъёслэн сялтым йылолзы, куке выль кенэз ведраысь вуэн кисьтало яке, шуре уськытыса, пылато. Туала вакытэ но егит мадьяр пиос, кӧня ке кузя люкаськыса, нылъёс доры ветло, ческыт зыно вуэн, духиен яке огшоры вуэн вылазы пазьго. Пичи пиос, чебер дӥсяськыса, атайёсынызы ӵош ӵыжы-выжыоссы доры вуыло. Пиос «кисьтан кылбуръёссэс» верало, нылъёсты пазяло. Бӧрысь нылъёс соослы сюсен чеберъяса буям курегпузъёссэс сёто, пиосты ческыт пыжиськемен утялто. ________ Анастасия Деметер -петрова  